CELEX: C2006/261/20
Language: et
Date: 2006-10-28 00:00:00
Title: Kohtuasi C-335/06: Eelotsusetaotlus, mille esitas Verwaltungsgericht Chemnitz (Saksamaa) 3. augustil 2006 — Steffen Schubert versus Landkreis Mittlerer Erzgebirgskreis

28.10.2006   
            
            
               ET
            
            
               Euroopa Liidu Teataja
            
            
               C 261/11
            
         Eelotsusetaotlus, mille esitas Verwaltungsgericht Chemnitz (Saksamaa) 3. augustil 2006 — Steffen Schubert versus Landkreis Mittlerer Erzgebirgskreis
   (Kohtuasi C-335/06)
   (2006/C 261/20)
   Kohtumenetluse keel: saksa
   Eelotsusetaotluse esitanud kohus
   Verwaltungsgericht Chemnitz
   Põhikohtuasja pooled
   
      Hageja: Steffen Schubert
   
      Kostja: Landkreis Mittlerer Erzgebirgskreis
   Eelotsuse küsimused
   
               1.
            
            
               Kas liikmesriik võib kooskõlas nõukogu 29. juuli 1991. aasta direktiivi 91/439/EMÜ (1) artikli 1 lõikega 2 ning artikli 8 lõigetega 2 ja 4 nõuda teises liikmesriigis väljastatud juhiloa omanikult, et viimane taotleks riigi ametiasutustelt, et need asutused tunnustaksid tema õigust juhtida riigis sõidukit, juhul kui välismaise EÜ-juhiloa omanikult on varem riigis sõiduki juhtimise õigus ära võetud või muul moel tühistatud?
               Juhul kui vastus esimesele küsimusele on eitav:
            
         
               2.
            
            
               Kas direktiivi 91/439/EMÜ artikli 1 lõiget 2 koosmõjus artikli 8 lõigetega 2 ja 4 tuleb tõlgendada nii, et liikmesriik võib oma territooriumil keelduda teises liikmesriigis väljastatud juhiloa alusel sõiduki juhtimise õiguse tunnustamisest, kui välismaise EÜ-juhiloa omanikult on varem riigis sõiduki juhtimise õigus ära võetud või muul moel tühistatud, kui möödunud on keeluaeg riigis sõiduki juhtimise õiguse taastamiseks, mida kohaldati koos selle meetmega, enne kui juhiluba väljastati teises liikmesriigis, ning kui objektiivsete asjaolude alusel (elukoha puudumine juhiloa väljastanud liikmesriigis ning sõiduki juhtimise õiguse riigis taastamise tulemusteta taotlemine) on alus arvata, et välismaise EÜ-juhiloa saamisel on minnakse mööda sõiduki juhtimise õiguse riigis taastamise menetluse rangetest sisulistest nõuetest, eelkõige meditsiinilis-psühholoogilisest ekspertiisist?
            
         
      (1)  EÜT L 237, lk 1; ELT eriväljaanne 07/01, lk 317.